钦定古今图书集成/明伦汇编/氏族典/第539卷 > 《唐书》 > 《宰相世系表》
## 钦定古今图书集成/明伦汇编/氏族典/第539卷 > 《唐书》 > 《宰相世系表》

白氏出自姬姓。周太王五世孙虞仲封于虞，为晋所
灭。虞之公族井伯奚媵伯姬于秦，受邑于百里，因号
百里奚。奚生视，字孟明。古人皆先字后名，故称为孟
明视。孟明视二子：一曰西乞术，二曰白乙丙，其后以
为氏。裔孙武安君起，赐死杜邮，始皇思其功，封其子
仲于太原，故子孙世为太原人。二十三世孙后魏太
原太守邕。邕五世孙建。